кратки шеги за Лисици
Летят си животните в самолета, а папагалът скръстил крила и важно тропа. Минал заекът и го питал:
– Защо тропаш, бе?
– Щото съм отворен! – казал папагалът.
– И аз съм отворен! – казал заекът и той започнал да тропа.
Минала лисицата.
– Защо тропате, бе?
– Щото сме отворени.
И тя отворена, и тя взела да тропа...
Минали вълкът, лъвът, жирафът и те отворени, и те тропат. Минал слонът и попитал:
– А бе, вие тука всичките, защо тропате, бе?
– Щото сме отворени! – му отвърнали животните.
Слонът и той отворен, и той взел да тропа. Като се включил и слонът, подът на самолета не издържал и се продънил. Животните взели да падат от самолета. Настанала паника и се чули викове:
– Ааааааа…
Папагалът важно попитал:
– Що викате, бе?
– Щото не можем да летим!
– Е, тогава що се правите на отворени?